તેમના દ્વારા મને અને પાટીદાર અનામત આંદોલન સમિતિ (પાસ)ને પાટીદાર આંદોલનમાંથી ખસી જવા માટે રૂ.ર૦ કરોડની ઓફર કરવામાં આવી હતી. જે અંગે તેમને બે કલાક સુધી સમજાવ્યા હતા. તેમ છતાં તેઅો સમજતા ન હતા એટલું જ નહીં તેઅોએ પાટીદાર સમાજ વિશે ઉશ્કેરણીજનક ટિપ્પણીઓ કરી હતી તેમજ તેમણે પાટીદાર સમાજ માટે ભિખારી જેવા શબ્દોનો પ્રયોગ કર્યો હતો. જેના કારણે બોલાચાલી થઈ હતી. મેં તેમની સાથે કોઈ મારામારી કરી નથી, માત્ર તેમનો કાંઠલો પકડ્યો હતો. આ અંગે તમે મધુભાઇની ઓફિસના સીસીટીવી ફૂટેજ ચેક કરાવી શકો છો. અા મામલે હું બે-ત્રણ દિવસ પછી પત્રકાર પરિષદ યોજીને અાખી ઘટનાને જાહેર કરીશ.